OpenLLM-France/wikimedia huggingface dataset:
# Denis Goldberg

Denis Theodore Goldberg (Lurmutur Hiria, 1933ko apirilaren 11 – ib. 2020ko apirilaren 29a) apartheidaren aurkako ekintzaile eta politikari bat izan zen.
1960ko hamarkadaren hasieran hasi zen ANC Afrikako Kongresu Nazionalean militatzen, eta 1963rako atxilotu egin zuten, beste hainbat ekintzaile ezagunekin batera. Hurrengo urtean ezarri zioten zigorra, eta Robben irlako kartzelan sartu; talde horretako zuri bakarra zen. Espetxetik ateratzean, Erresuma Batura joan zen erbestera, eta apartheid sistema amaitu zenean itzuli zen Hegoafrikara. Ordudanik, beltzen egunerokoa hobetzeko zereginetan aritu zen. Azken urteotan ANCren ustelkeria salatu zuen.

## Erreferentziak

* ↑ «Apartheidaren kontrako sinboloa» Berria 2020-05-01 CC BY-SA 4.0 lizentziapean.
* Datuak: Q869844
* Multimedia: Denis Goldberg / Q869844
# Couronnes (Parisko metroa)

Couronnes Parisko metroaren geltokia da, Parisko 11. barrutian kokatuta dagoena.

## Couronnesko istripua

1903ko abuztuaren 10ean, hilabete batzuk lehenago linea ireki zenean, sute bat piztu zen tren batean, Barbès–Rochechouarteko geltokian, zirkuitulabur baten ondorioz. Zorionez, sutea berehala kontrolatu eta bidaiariak ebakuatu zituzten. Sarea ez blokeatzeko, konboia presaz atoian eraman zuen beste tren batek, aurretik hustu zena, Nationerantz, linearen terminala. Hala ere, Ménilmontant parean sua berriro piztu zen eta suhiltzaileek ezin izan zuten itzali. Aldi berean, gainezka zihoan hurrengo trena, bidaiariez gain, aurreko bi trenetako ebakuatuak ere garraiatzen baitzituen, Couronnesera iristen zen, Ménilmontant baino lehenagoko geltokira. Sua suspertzen ari zela jakinarazi zioten gidariari, baina ez zen berriro abiatu, eta 300 bat pertsona ebakuatzeko agindu zuen. Geltokitik irteten ari zirela, bidaiarietako bat kezkatuta agertu zen ordaindu berri zuen txartela itzultzeagatik. Bidaiari gehiagok egin zuten eskaera, eta itzuli egin ziren treneko gidariaren erantzuna lortzeko. Honek zalantza argitzeko zuen ezintasunaren aurrean, animoak aldatzen joan ziren eta protestak ugaritu egin ziren geltokiko nasan. Ageriko ekintza batean, bidaiariek nasaren beste muturrerantz ihes egin zuten, zegoen irteera bakarretik aldenduz. Ordu batzuk geroago, suhiltzaileek 84 lagunen gorpuak aurkitu dituzte, itota.
Suteak zalantzan jarri zuen egurrezko karrozeria zuten tren batzuen arriskua, bagoiaren azpitik zegoen sistema elektriko ez oso seguruarekin. Ondorioz, orain dagoen materiala Sprague-Thomson bezalako tren metalikoen ordez jarri zen. Gainera, geltokietako irteerak modu eraginkorragoan seinaleztatzea erabaki zen, eta tunelak argiztatu ziren. Halaber, bi sistema elektriko desberdin sortzea erabaki zen, bata trenentzat eta bestea geltokientzat, trenbideetan argia moztuz gero geltokiak ilunpean ez uzteko. Sistema elektriko hauek ere hobetu egin ziren tarteak sortuz, edozein mozketak linea osoan eraginik izan ez zezan. Azkenik, fusibleak instalatu ziren trakzio-elementuetan, egon zitezkeen arazoak prebenitzeko.

## Erreferentziak

* ↑ (Frantsesez) «Aurkezpena» Île-de-France Mobilités (Noiz kontsultatua: 2020-11-10).
* ↑ (Frantsesez) Bonnell |, de Nicolas.. «1914 - 1945: Metroko geltokiek izen berriak» Paris Unplugged (Noiz kontsultatua: 2020-07-03).
* ↑ (Frantsesez) «Paris: metroko sute batek 84 pertsona hiltzen ditu.» www.20minutes.fr (Noiz kontsultatua: 2020-07-03).

## Ikus, gainera

* Parisko metroa
* Parisko metroaren geltokiak
* 2. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1137705
* Multimedia: Couronnes (Paris Metro) / Q1137705
# Courouvre

Courouvre Frantziako udalerria da, Meuse departamenduan dagoena, Ekialde Handia eskualdean. 2013an 44 biztanle zituen.

## Demografia
### Biztanleria

2007an Courouvre udalerrian erroldatutako biztanleak 44 ziren. Familiak 20 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 4 seme-alabarik gabeko familiak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

21 2007an zeuden etxebizitza guztiak familien etxebizitza nagusiak ziren. Etxebizitza guzti hauek 18etxeak ziren. 21 etxebizitza nagusietatik 20 bere jabearen bizilekua ziren eta 1 doan lagata zegoen; 3 etxek gela bat zuten, 1ek bi zituen, 3 etxek hiru zituzten, 6 etxek lau zituzten eta 7 etxek bost zituzten. 12 etxek euren parking plaza propioa zuten azpian. 10 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Courouvre udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 4 |
| 8 | 35-39 | 0 |
| 0 | 30-34 | 8 |
| 0 | 25-29 | 0 |
| 0 | 20-24 | 0 |
| 8 | 15-19 | 0 |
| 12 | 10-14 | 16 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 27 ziren, horien artean 15 aktiboak ziren eta 12 inaktiboak ziren. 15 pertsona aktiboetatik 14 lanean zeuden (7 gizon eta 7 emakume) eta 1 langabezian (1 emakume eta 1 emakume). 12 pertsona inaktiboetatik 2 erretiraturik zeuden, 1 ikasten zegoen eta 9 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.
2000. urtean Courouvre udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q210705
* Multimedia: Courouvre / Q210705
# Courpiac

Courpiac (frantsesez eta ofizialki: Courpiac) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 87 biztanle zituen.

## Demografia
### Biztanleria

2007an Courpiac udalerrian erroldatutako biztanleak 87 ziren. Familiak 44 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren, 8 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 50 etxebizitza zeuden, 43 familiaren etxebizitza nagusia ziren, 4 bigarren erresidentzia ziren eta 3 hutsik zeuden. 42 etxeak ziren eta 6 apartamentuak ziren. 43 etxebizitza nagusietatik 34 bere jabearen bizilekua ziren, 6 alokairuan okupaturik zeuden eta 3 doan lagata zeuden; 3 etxek bi gela zituzten, 5 etxek hiru zituzten, 16 etxek lau zituzten eta 19 etxek bost zituzten. 37 etxek euren parking plaza propioa zuten azpian. 21 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Courpiac udalerriko biztanleria-piramidea 2009an. :
| Gizonak | Adinak | Emakumeak |
| 4 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 8 | 65-69 | 4 |
| 8 | 60-64 | 8 |
| 4 | 55-59 | 4 |
| 8 | 50-54 | 8 |
| 4 | 45-49 | 0 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 8 |
| 8 | 20-24 | 0 |
| 4 | 15-19 | 0 |
| 0 | 10-14 | 0 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 48 ziren, horien artean 32 aktiboak ziren eta 16 inaktiboak ziren. 32 pertsona aktiboetatik 31 lanean zeuden (17 gizon eta 14 emakume) eta 1 langabezian (1 emakume eta 1 emakume). 16 pertsona inaktiboetatik 8 erretiraturik zeuden, 2 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ostalaritza eta jatetxe enpresa zen eta 1 zerbitzu enpresa zen.
2000. urtean Courpiac udalerrian 5 nekazaritza-ustiategi zeuden, 135 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q177264
* Multimedia: Courpiac / Q177264
# Dani Ceballos

Daniel "Dani" Ceballos Fernández, (Utrera (Espainia), 1996ko abuztuaren 7a), futbolean aritzen den kirolari espainiarra da.
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen futbolean Espainia ordezkatuz; Brasilgo taldearen (urrezko domina) atzetik, eta Mexikoko taldearen (brontzezko domina) aurretik sailkatu zen Espainiako taldea.
Tokion, honako hauek osatzen zuten Espainiako taldea: Unai Simón, Óscar Mingueza, Marc Cucurella, Pau Torres, Jesús Vallejo, Martín Zubimendi, Marco Asensio, Mikel Merino, Rafa Mir, Dani Ceballos, Mikel Oyarzabal, Eric García, Álvaro Fernández, Carlos Soler Jon Moncayola, Pedri, Javi Puado, Óscar Gil, Dani Olmo, Juan Miranda, Bryan Gil eta Iván Villarrek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Futbola, gizonezkoa. |

## Erreferentziak

* ↑ «Dani Ceballos» olympedia.org (Ingelesez)
* ↑ «Dani Ceballos» olympics.com (Gaztelaniaz)

## Kanpo estekak

* Datuak: Q16972254
* Multimedia: Dani Ceballos / Q16972254
# Dani Maeztu

Dani Maeztu Perez (Durango, Bizkaia, 1974a) euskal herritar politikaria da, Durangoko zinegotzi ohia eta Eusko Legebiltzarkide ohia.
Durangoko errugbi-taldean urte askotan jokatutakoa da.

## Ibilbidea

Zuzenbidean lizentziatua da EHUn. Ingurumenari buruzko zuzenbidean trebatua. Abokatu lanetan dihardu, Durangon bulegoa izanik.
Talde ekologistetan aritua da, Bizkaiko AHTren aurkako Asanbladako eta AHT Gelditu! Elkarlana taldeetako kidea izan zen.
Aralarreko Hegoaldeko Zuzendaritzako kidea izan zen eta Durangoko zinegotzia (2003-2015). Aralarren izenean Bizkaian hautatutako lehen udal hautetsia izan zen.
2009ko Eusko legebiltzarrerako Hauteskundeetako Aralarreko zerrendaburua izan zen Bizkaitik, eserlekua lortuz. 2012 urtean, berriro legebiltzarkide aukeratua izan zen EHBildu koaliziotik.
2015ean Durangoko zinegotzi izateari utzi zion eta 2016an Eusko Legebiltzarra.
Egun ez dihardu politika instituzionalean eta udal idazkari-kontuhartzaile moduan egiten du lan.

## Kanpo estekak

* Dani Maezturekin elkarrizketa Argia astekarian (2008-01-27)
* Datuak: Q5938705
* Multimedia: Daniel Maeztu / Q5938705
# Dani Fano

Dani Fano (Donostia, 1968-) irudigile eta komikigile gipuzkoarra da.
Ardi Beltza, Elhuyar zientzia eta teknologia, Kale Gorria, Ipurbeltz, H28 eta Xabiroi komunikabide idatzietan kolaborazioak egin izan eta egiten ditu, eta azken horren koordinatzaile eta sustatzaileetakoa da. Xabiroi-ren aleetan 2005 eta 2007 artean bere lehendabiziko lan luzea izango zena argitaratzen joan zen eta 2010 urtean albumean plazaratu zuen, TeleATOI: Kalabaza Haluzinogenoak izenburukoa. Halaber, bestelako liburuetan, fikziozkoetan eta didaktikoetan, ilustrazioak egin ditu.
2018an Migel Marmolen hamaika eta bat jaiotzak nobela grafikoa plazaratu zuen Astiberrirekin.
Haren hitzetan, "gaur egun, hau ogibidetzat hartuta, arkatz, pintzel eta Photoshoparen eskulangilea besterik ez naiz, lan honekin disfrutatzen duena, eta mandatuak garaiz ematen saiatzen dena makarroiak eta martiniak ordaindu ahal izateko".

## Lanak

* TeleATOI: Kalabaza Haluzinogenoak. Zamudio: Euskal Herriko Ikastolen konfederazioa, 2010.
* Anubis 3.0: Arimaren Pisatzea. Asisko Urmenetaren lankidetza bereziarekin.Donostia: Ikastolen Elkartea, 2012.
* Kortsarioen ostatua. Donostia: Ikastolen Elkartea, 2015.
* Migel Marmolen hamaika eta bat jaiotzak. Donostia: Ikastolen Elkartea, 2018.
* "Sasi artean Elgeta", Jazinto Rivas trikitilariaren komikiaSasi artean Elgeta (gidoia:Koldo Izagirre; kolorea: Garluk Agirre). Donostia: Ikastolen Elkartea eta Euskal Herriko Trikitixa Elkartea, 2021.

## Erreferentziak

* ↑ e-gor. «"Migel Marmolen hamaika eta bat jaiotzak" komikia egin du Dani Fanok, El Salvadorreko Alderdi Komunistako kide historikoaren ingurukoa» Eibar.ORG | Eibarko peoria (Noiz kontsultatua: 2022-01-11).
* ↑ Lizarralde, Mikel. «Heriotzari izkin egiteko jaioa» Berria (Noiz kontsultatua: 2022-01-11).
* ↑ Izagirre, Koldo; Fano, Dani; Agirre "Garluk", Ekaitz. (2021). Sasi artean Elgeta. Euskal Herriko Trikitixa Elkartea eta Ikastolen Elkartea ISBN 978-84-124067-6-4. PMC 1313656094. (Noiz kontsultatua: 2022-11-08).

## Ikus, gainera

* Getxoko Komiki Azoka

## Kanpo estekak

* Dani Fanoren bloga
* (Gaztelaniaz) Egilea "Crash Comic" webgunean (Gure komikiaren tamaina (1976-2006).
* "Xabiroi" e-gorblogean
* Datuak: Q12256075
# Delhi (Louisiana)

Delhi Louisianaeko herri bat da. Richland parrokian kokatua dago. 2010ean 2.919 biztanle zituen, 7,45 kilometro koadrotan banatuta.

## Ikus, gainera

* Richland parrokia

## Kanpo estekak

* Datuak: Q2571544
* Multimedia: Delhi, Louisiana / Q2571544
# Delhi udalerria, Delaware konderria (Iowa)

Delhi udalerria Ameriketako Estatu Batuetako Iowa estatuko udalerri bat da, Delaware konderrian. Azken zentsuaren arabera 957 biztanle zituen, 35.93 milia karratu (93.1 km$^2$) eremuan.

## Ekonomia

2020ko zentsuaren arabera, Delhi udalerriak 354 etxebizitza zeuden. Per capita diru-sarrerak 33.013 estatubatuar dolar ziren.

## Kanpo estekak

* Datuak: Q1891963
# Delhi (Kalifornia)

Delhi Ameriketako Estatu Batuetako erroldak esleitutako leku bat da. Merced konderrian dago, Kalifornia estatuan. 10.656 biztanle ditu, 9,092104 kilometro koadroko azaleran banatuta.

## Ikus, gainera

* Merced konderria

## Kanpo estekak

* Datuak: Q2205368
# Delhi (Minnesota)

Delhi Minnesotako hiri bat da. Redwood konderrian kokatua dago. 2010ean 70 biztanle zituen, 2,01 kilometro koadrotan banatuta.

## Ikus, gainera

* Redwood konderria

## Kanpo estekak

* Datuak: Q1924781
* Multimedia: Delhi, Minnesota / Q1924781
# Delhi udalerria, Hamilton konderria (Ohio)

Delhi udalerria Ameriketako Estatu Batuetako Ohio estatuko udalerri bat da, Hamilton konderrian. Azken zentsuaren arabera 28.760 biztanle zituen, 26.1 milia karratu (68 km$^2$) eremuan.

## Ekonomia

2020ko zentsuaren arabera, Delhi udalerriak 11185 etxebizitza zeuden. Per capita diru-sarrerak 32.916 estatubatuar dolar ziren.

## Kanpo estekak

* Datuak: Q5253830
* Multimedia: Delhi Township, Hamilton County, Ohio / Q5253830
# Delhi (New York)

Delhi New York estatuko herri bat da. Delaware konderrian kokatua dago. 2010ean 3.087 biztanle zituen, 8,14 kilometro koadrotan banatuta.

## Ikus, gainera

* Delaware konderria

## Kanpo estekak

* Datuak: Q5253725
* Multimedia: Delhi, New York / Q5253725
# Delhi Hills (Ohio)

Delhi Hills Ameriketako Estatu Batuetako erroldak esleitutako leku bat da. Hamilton konderrian dago, Ohio estatuan. 5.022 biztanle ditu, 3,852805 kilometro koadroko azaleran banatuta.

## Ikus, gainera

* Hamilton konderria

## Kanpo estekak

* Datuak: Q5253767
# Delhi poni

Delhi ponia Indonesiako bertako zaldi arraza bat da. Bere tamaina zein gainontzeko ezaugarriengatik ponien sailkapen taldean sartzen da.

## Arrazaren historia

Poni arraza hau oso lotuta dago Batak poniarekin, eta Batak mendietan garatu zen. Arrazaren izenak, antza, garai batean Delhi hiritik esportatutako zaldi ugarietan du jatorria. Zaldi arraza hau hasiera batean Singapurrera eraman zuten eta gero Malasian barrena Malaka eta Penangera.
Gauza jakina da Malasiako Uhartetako lehendabiziko zaldiak duela ehunka etorri ziren mendebaldetik Hindu inbaditzaileak ekarrita. Baita Pegu eta Txinako merkatariek ekarrita ere.

## Indonesiako beste hainbat poni arraza

Indonesian badira zortzi bertako poni arraza. Zalantzarik gabe uhartedian haibeste uharte izateak, irlen artean poni arraza ezberdinen garapena bultzatu du. Indonesiako poni arrazak honakoak dira: Batak ponia, Gayoe, Sandalwood ponia, Delhi ponia, Baliko zaldia, Javako ponia, Timordar ponia, eta Sumba eta Sumbawa poniak.

## Kanpo estekak

* (Ingelesez) Arrazari buruzko artikuloa ingelesez
* Datuak: Q3021600

## Erreferentziak

* ↑ http://www.pet-insurance.net/horse-insurance/Batak-Deli-horse-insurance.htm
* ↑ https://web.archive.org/web/20100816055301/http://www.berjayaclubs.com/kiara/equestrian/malayhorses.cfm
* ↑ http://www.lexiqueducheval.net/lexique_races_b.html
# Delhiko New Yorkeko Unibertsitate Publikoa

Delhiko New Yorkeko Unibertsitate Publikoa (SUNY Delhi edo Delhi State College) New Yorkeko Delhi herrian dagoen unibertsitate publikoa da. New York Estatuko Unibertsitate Publikoen (SUNY) sistemaren zati da. 3.000 ikasle baino gehiago joaten dira erakundera.
SUNY Delhik 60 programa baino gehiago eskaintzen ditu, eta horrek ziurtagiriak, gradu elkartuak, lizentziaturak edo masterrak ekar ditzake. Unibertsitatearen barruan bost fakultate daude: Albaitaritza eta Aplikatutako Zientziak, Teknologia Aplikatuak, Enpresa eta Ostalaritza Kudeaketa, Erizaintza eta Arte eta Zientzia Liberalak. Unibertsitatea Goi Hezkuntzako Estatu Batuetako Batzordeak egiaztatzen du.

## Kanpo estekak

* Datuak: Q7603622
# Delhiko Sultanerria

Delhiko Sultanerria XIII. eta XVI. mendeen artean Indiako iparraldean hedatu zen sultanerri musulmana izan zen. Zenbait dinastia turkiar-afganiarrek gobernatu zuten sultanerria: mamelukoak (1206-1290), Khilji leinua (1290-1320), Tughlaq leinua (1320-1398), Sayyid leinua (1414-1451) eta Lodi leinua (1451-1526) hurrenez-hurren.

## Historia

1175tik aurrera Muhammad Ghûrîk Indo-gangear ordokia inbaditu eta Ghazni, Multân, Sindh, Lahore eta Delhi konkistatu zituen. 1206an Ghûrîren armadako jenerala zen Qutb-ud-din Aybakek Delhiko sultan izendatu zuen bere burua. Horrela Mamelukoen dinastiari hasiera eman zion. Iltutmish sultanaren erregealdian (1211-1236) Delhin hiriburu iraunkorra ezarri zen, eta Ghûrîrekin lotutako politikariak baztertuak izan ziren. 1290etik 1320 arte, Khilji leinuaren gobernupean, sultanerria indar inperial bilakatu zen.
Tamerlanen inbasioak (1398-1399) sultanerriaren nagusitasuna suntsitu zuen, baino Lodhi leinu afganiarrak (1451-1526) pixka bat suspertu zuen. 1526an, Baburrek Delhi konkistatu eta Mogol Inperioa ezarri zuen. 1540an Humayun, Baburren semea, kanporatu eta Suri afganiar dinastiak agintea hartu zuen (1540-1555). Azkenik, 1556an, Humayunen seme Akbarrek Mogol Inperioa berriz ezarri zuen.

## Sultanen zerrenda
### Mamelukoak

* Qutb-ud-din Aybak (1206–1210)
* Aram Shah (1210–1211).
* Shams ud din Iltutmish (1211–1236)
* Rukn ud din Firuz (1236)
* Raziyyat-ud-din Sultana (1236–1240)
* Muiz ud din Bahram (1240–1242)
* Ala ud din Masud (1242–1246)
* Nasir ud din Mahmud (1246–1266)
* Ghiyas ud din Balban (1266–1286)
* Muiz ud din Qaiqabad (1286–1290)

### Khilji leinua

* Jalal ud din Firuz Khilji (1290-1296)
* Alauddin Khilji (1296-1316)
* Qutb ud din Mubarak Shah (1316-1320)

### Tughlaq leinua

* Ghiyas ud din Tughluq Shah I.a (1321 - 1325)
* Muhammad Shah II.a (1325 - 1351)
* Mahmud Ibn Muhammad (1351)
* Firuz Shah Tughluq (1351 - 1388)
* Ghiyas ud din Tughluq II.a (1388 - 1389)
* Abu Baker (1389 - 1390)
* Nasiruddin Muhammad Shah III.a (1390 - 1393)
* Sikander Shah I.a (1393)
* Mahmud Nasir ud din (1393 - 1394)
* Nusrat Shah (1394-1398)

### Sayyid leinua

* Khizr Khan (1414 - 1421)
* Mubarak Shah (1421 - 1434)
* Muhammad Shah (1434 - 1445)
* Alam Shah (1445 - 1451)

### Lodi leinua

* Bahlul Lodi (1451–1489)
* Sikandar Lodi (1489 - 1517)
* Ibrahim Lodi (1517–26)

## Kanpo estekak

* Datuak: Q229411
* Multimedia: Delhi Sultanate / Q229411
# Cynisca

Cynisca Amphisbaenidae familiako narrasti genero bat da. Afrikako erdialdean eta mendebaldean bizi dira.

## Espezieak

* Cynisca bifrontalis (Boulenger, 1906)
* Cynisca degrysi (Loveridge, 1941)
* Cynisca feae (Boulenger, 1906)
* Cynisca gansi Dunger, 1968
* Cynisca haugi (Mocquard, 1904)
* Cynisca kigomensis Dunger, 1968
* Cynisca kraussi (Peters, 1878)
* Cynisca leonina (Müller, 1885)
* Cynisca leucura (Duméril & Bibron, 1839)
* Cynisca liberiensis (Boulenger, 1878)
* Cynisca muelleri (Strauch, 1881)
* Cynisca nigeriensis Dunger, 1968
* Cynisca oligopholis (Boulenger, 1906)
* Cynisca rouxae Hahn, 1979
* Cynisca schaeferi (Sternfeld, 1912)
* Cynisca senegalensis Gans, 1987
* Cynisca williamsi Gans, 1987

## Kanpo estekak

* Datuak: Q39038
* Multimedia: Cynisca / Q39038
* Espezieak: Cynisca
# Cyndi Lauper

Cynthia Ann Stephanie Lauper (1953ko ekainaren 22a, Queens, New York) estatubatuar abeslari, konposatzaile eta aktore bat da. Lauperrek orain arte 11 disko eta 40 single argitaratu ditu, 2008. urtean jada mundu osoan 60 milioi grabazio salduak zituen.
Euskal Herrian ere egona da, hain zuzen ere, 2011ko uztailaren 25an Donostiako jazzaldiaren barnean Trinitate Plazan kontzertu bat eskeini zuen.
Bere ibilbideko abesti ospetsuenen artean Girls Just Want To Have Fun, She Bop, Time After Time eta Tru Colors daude.

## Zinema

1985ean Richar Donner zuzendariak zuzendutako Goonietarrak filmaren soinu bandarako The Goonies 'R' Good Enough abestia konposatu eta abestu zuen. Bestalde, hainbat filmatan aktore gisa ere agertu izan ohi da.

## Iruditegia

* 2008an.
* 2008an.
* 2008an.

## Diskografia

* 1983 - She's So Unusual ("Bera Hain Ez Ohikoa Da")
* 1986 - True Colors ("Benetazko Koloreak")
* 1989 - A Night to Remember ("Oroitzeko Gaua")
* 1993 - Hat Full of Stars ("Izarrez Beteriko Kapela")
* 1994 - Twelve Deadly Cyns... and Then Some (Cyndi Lauperren diskoa) ("Hamabi Cyn Hilkor... eta Zeozer Gehiago)
* 1997 - Sisters of Avalon ("Avalon Ahizpak")
* 1998 - Merry Christmas...Have a Nice Life (Eguberrion... Bizi Ona Izan Ezazula)
* 2001 - Shine (Cyndi Lauperren diskoa) ("Dizdira")
* 2004 - At Last ("Azkenean")
* 2005 - The Body Acoustic ("Gorputz Akustikoa")
* 2008 - Bring Ya To The Brink ("Muturreraino Zaramatzat")
* 2010 - Memphis Blues ("Memphis Blues")

## Kanpo loturak

* Cindy Lauperren webgune ofiziala (Ingelesez)
* Cyndi Lauper abeslariaren "Girls Just Want To Have Fun" abestia entzungai (Ingelesez)
* Cyndi Lauper abeslariaren "Time After Time" abestia entzungai (Ingelesez)
* Cyndi Lauper abeslariaren "True Colors" abestia entzungai (Ingelesez)
* Cyndi Lauper abeslariaren "She Bop" abestia entzungai (Ingelesez)
* "The Goonies 'R' Good Enough" abestia entzungai (Ingelesez)
* Datuak: Q1545
* Multimedia: Cyndi Lauper / Q1545
# Cynicocrates

Cynicocrates Lecithoceridae familiako tximeleta genero bat da. Bere espezie tipoa Cynicocrates tachytoma da.

## Espezieak

| Espeziea | Irudia | Egoera |
| Cynicocrates tachytoma | | daturik gabe |

## Kanpo estekak

* Datuak: Q18522256
# Cyncoed

Cyncoed, Galesko Cardiff hiriburuan dagoen barruti eta komunitate bat da.

## Kanpo estekak

* Datuak: Q5199901
* Multimedia: Cyncoed / Q5199901
# Cymru am byth

Cymru am byth (euskaraz Gales betiko) Galesen goiburua da. Galestar nazionalismoaren eta independentismoaren leloa ere bada.

## Ikus gainera

* Erin Go Bragh
* Alba gu bràth
* Y Ddraig Goch

## Kanpo estekak

* Datuak: Q12256027